Клод Маккей
Без място и без време

Превод от английски: Леда Милева, —

chitanka.info

За край далечен, непознат и мил,

родина на дедите ми, копнея.

Слова предсещани, но никога нечути бих

бих искал песните на джунглите да пея.

Бих искал да се върна в моя черен свят,

но Западът държи ме на колене

пред чужди богове и в този чужди град

надеждите ми гаснат неродени.

Пречупено стебло съм. Корен сух,

отвян далеч през урви и пътеки.

Сред хората се движа като дух,

изгубил нещо скъпо и навеки.

Под белия закон животът ми е бреме,

че съм роден без място и без време.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.